Әммә улар "үҙҙәренең" власын теләй. Был ынтылыштарға башҡаларға ҡарағанда тулыраҡ большевиктар яуап бирә. Октябрь революцияһы дөйөм кешелек ҡиммәттәре һәм демократия билдәһе аша үтә, әммә быға тиклем билдәле булмаған синфи көсләү юлы менән атҡарыла ...Һис шикһеҙ, Октябрь шартлауының ҡеүәте, уның глобаль нәтижәләре дөйөм Рәсәй һәм донъя үҫешенең киҫкен нөктәләренең ҡушылыуынан барлыҡҡа килде. Быларҙы иҫәпкә алғанда, большевистик Октябрь донъя социалистик революцияһы юлында бар халыҡтарҙың да тарихи шанстарын тигеҙләгән тәүәккәл ынтылышы итеп ҡабул ителә.